sagorsarker/bangla-wikipedia huggingface dataset:
সেভ্র চুক্তি

সেভ্র চুক্তি (১০ আগস্ট ১৯২০) প্রথম বিশ্বযুদ্ধের পর উসমানীয় সাম্রাজ্য ও প্রথম বিশ্বযুদ্ধের মিত্রশক্তির মধ্যে শান্তি চুক্তি হিসেবে স্বাক্ষরিত হওয়ার কথা ছিল। কিন্তু এটি কখনো বাস্তবায়িত হয়নি। এর আগেই জার্মান সাম্রাজ্যের সাথে ভের্সাইয়ের চুক্তি স্বাক্ষরিত হয় যাতে উসমানীয় বলয়ে জার্মান অর্থনৈতিক অধিকার ও উদ্যোগ খর্ব হয়। অন্যদিকে ফ্রান্স, ব্রিটেন ও ইটালি একই তারিখে “ত্রিপক্ষীয় চুক্তি” নামক একটি গোপন চুক্তিতে স্বাক্ষর করে। এই চুক্তি ব্রিটেনের তেল ও অর্থনৈতিক ছাড় নিশ্চিত করে এবং উসমানীয় সাম্রাজ্যে প্রাক্তন জার্মান উদ্যোগগুলোকে ত্রিপক্ষীয় কর্পোরেশনে পরিণত করে। ভের্সাইয়ের চুক্তিতে জার্মান সাম্রাজ্যের উপর আরোপিত শর্তের চাইতে সেভ্র চুক্তির শর্তগুলো অধিক কঠোর ছিল। উন্মুক্ত আলোচনা প্যারিস শান্তি সম্মেলন থেকে শুরু করে পনের মাসের চেয়েও বেশি সময় ধরে চলে। লন্ডন সম্মেলনেও আলোচনা চলতে থাকে এবং ১৯২০ সালের এপ্রিলে সান রেমো সম্মেলনে প্রধান ব্যক্তিদের বৈঠকে তা নির্দিষ্ট আকার ধারণ করে। তবে ফ্রান্স, ইটালি ও গ্রেট ব্রিটেন ইতোমধ্যেই ১৯১৫ সাল থেকে উসমানীয় সাম্রাজ্যের বিভাজনের পরিকল্পনা করছিল। শক্তিগুলো তুর্কি জাতীয় আন্দোলনের ফলাফলের ব্যাপারে একমত হতে পারছিল না বলে দেরি হয়। তুরস্কের স্বাধীনতা যুদ্ধের ফলে সেভ্র চুক্তি পরিত্যক্ত হয় এবং স্বাক্ষর করা পক্ষগুলো ১৯২৩ সালে লুজানের চুক্তি দ্বারা তা প্রতিস্থাপন করে।
ফ্রান্সের সেভ্র শহরের বিখ্যাত চীনামাটির দ্রব্যের কারখানার প্রদর্শন কক্ষে প্রতিনিধিরা চুক্তিতে স্বাক্ষর করেন।
উসমানীয় সাম্রাজ্যের পক্ষে চারজন এতে স্বাক্ষর করেন, রিজা তেভফিক, উজিরে আজম দামাত ফেরিদ পাশা, রাষ্ট্রদূত হাদি পাশা, এবং সুলতান ষষ্ঠ মুহাম্মদের অনুমোদনপ্রাপ্ত শিক্ষামন্ত্রী রশিদ হালিস।
গুরুত্বপূর্ণ অক্ষশক্তির মধ্যে যুক্তরাষ্ট্র এর বাইরে ছিল। ১৯১৮ সালে উসমানীয় সাম্রাজ্যের সাথে ব্রিস্ট লিটোভস্কে চুক্তির কারণে রাশিয়াও এর বাইরে ছিল। এর চুক্তির ফলে উজিরে আজম তালাত পাশার জেদের কারণে উসমানীয় সাম্রাজ্য ১৮৭৭-১৮৭৮ এর রুশ তুর্কি যুদ্ধের সময় হারানো ভূখণ্ড ফিরে পায়। স্যার জর্জ ডিক্সন গ্রাহাম ব্রিটেনের পক্ষে, আলেক্সান্ডার মিলেরেন্ড ফ্রান্সের পক্ষে ও কাউন্ট লেলিও বনিন লনগারে ইটালির পক্ষে চুক্তিতে স্বাক্ষর করেন।
অক্ষশক্তির মধ্যে গ্রীস অঙ্কিত সীমানা মেনে নেয়নি। প্রথম আর্মেনিয়া প্রজাতন্ত্রের দূতদের প্রেসিডেন্ট আভেটিস আহারোনিয়ান চুক্তিতে স্বাক্ষর করেন।
প্রথম ইয়াজিদ

ইয়াজিদ ইবনে মুয়াবিয়া ইবনে আবি সুফিয়ান (২০ জুলাই ৬৪৭ – ১৪ নভেম্বর ৬৮৩) সাধারণভাবে প্রথম ইয়াজিদ বলে পরিচিত, ছিলেন উমাইয়া খিলাফতের দ্বিতীয় খলিফা। উত্তরাধিকার সূত্রে খিলাফত লাভকারীদের মধ্যে তিনি সর্বপ্রথম খলিফা হন। তার পিতার প্রথম মুয়াবিয়া মৃত্যুর পর ৬৮০ সনের এপ্রিল মাসে মসনদে আরোহন করে। তিনি ৬৮০ থেকে ৬৮৩ সাল পর্যন্ত তিন বছর শাসন করেন। 
৬৭৬ খ্রিস্টাব্দে (৫৬ হিজরি) মুয়াবিয়া কর্তৃক ইয়াজিদের উত্তরাধিকারী মনোনীত করার বিরোধিতা করেন হেজাজ অঞ্চলের বেশ কয়েকজন মুসলিম সম্রাট, যার মধ্যে ছিলেন হুসাইন ইবনে আলী এবং আবদুল্লাহ ইবনে আল-জুবায়ের। ক্ষমতালাভের পর ইয়াজিদকে স্বীকৃতি দিতে অস্বীকৃতি জানান এবং মক্কায় আশ্রয় গ্রহণ করেন। ইয়াজিদের বিরুদ্ধে বিদ্রোহের নেতৃত্ব দেওয়ার জন্য যখন হুসাইন ইবনে আলী ইরাকের কুফায় যান, তখন ফোরাত লদীর তীরে কারবালার ময়দানে যুদ্ধে ইয়াজিদের বাহিনীর হাতে তিনি ও তার পরিবারের সদস্যরা নিহত হন।
দৈনিক পূর্বকোণ

দৈনিক পূর্বকোণ বাংলাদেশের চট্টগ্রাম থেকে প্রকাশিত একটি আঞ্চলিক দৈনিক পত্রিকা। ১৯৮৬ সালের ১০ ফেব্রয়ারি পত্রিকাটি প্রথম প্রকাশিত হয়। সমৃদ্ধ ও আধুনিক চট্টগ্রাম গড়ার অঙ্গীকারে পত্রিকাটি প্রতিষ্ঠা করেন মোহাম্মদ ইউছুফ চৌধুরী। প্রতিষ্ঠাকালীন দৈনিক পূর্বকোণের সম্পাদকের দায়িত্ব পালন করেন একুশেপদক প্রাপ্ত দেশ বরেণ্য প্রথিতযশা সাংবাদিক কে জি মুস্তফা। শুরু থেকে মুদ্রণ সংষ্করণ প্রকাশিত হয়ে আসছে দৈনিক পূর্বকোণ। ২০১৫ সালে পত্রিকাটি অনলাইন সংস্করণেরও যাত্রা শুরু করে। পরে ২০১৯ সালের মে মাসে মূল ছাপা সংস্করণের পাশাপাশি ২৪ ঘণ্টার অনলাইন নিউজ পোর্টাল হিসেবে পরীক্ষামূলক যাত্রা শুরু হবে। ‘সঠিক সংবাদ সবার আগে’ শিরোনামে দৈনিক পূর্বকোণ আজ পাঠক সমাদৃত।
মোহাম্মদ ইউসুফ চৌধুরী পত্রিকাটি প্রথম প্রকাশ করেন এবং পরবর্তীতে ২০০৭ সালে তসলিমউদ্দিন চৌধুরী পত্রিকাটির সম্পাদকের দায়িত্ব গ্রহণ করেন। ২০১৭ সালের ১৫ই নভেম্বর তিনি মৃত্যুবরণ করার পর থেকে পত্রিকাটির সম্পাদকের দায়িত্বে আছেন, ডা. ম. রমিজউদ্দিন চৌধুরী। ১৯৯৪ সালে বাংলাদেশ প্রেস ইনস্টিটিউটের মূল্যায়নে দৈনিক পূর্বকোণকে সেরা দৈনিক হিসেবে উল্লেখ করা হয়েছিল।
তথ্য মন্ত্রণালযয়ের আওতাধীন বাংলাদেশ চলচ্চিত্র ও প্রকাশনা অধিদপ্তর কর্তৃক প্রকাশিত ২৭ আগস্ট ২০১৯ তারিখের হিসেব অনুযায়ী দৈনিক পূর্বকোণে’র প্রচলন সংখ্যা ৬২,১০০ কপি যা চট্টগ্রাম থেকে প্রকাশিত জাতীয় দৈনিকসমূহের মধ্যে প্রথম।
দৈনিক পূর্বকোণের নিয়মিত আয়োজন সমূহের মধ্যে রয়েছে:
দৈনিক বীর চট্টগ্রাম মঞ্চ

বীর চট্টগ্রাম মঞ্চ বাংলাদেশের চট্টগ্রামাঞ্চল হতে প্রকশিত একটি দৈনিক পত্রিকা। এক যুগেরও অধিক কাল হতে এ পত্রিকাটির কাগুজে সংষ্করণ প্রকাশিত হয়ে আসলেও বিগত কয়েক বছর ধরে এর অনলাইন/ইন্টারনেট সংষ্করণও প্রকাশিত হচ্ছে নিয়মিত। এটি প্রথম প্রকাশ পায় ১৯৯৭ সালে। সৈয়দ ওমর ফারুক হলেন পত্রিকাটির প্রতিষ্ঠাতা এবং প্রধান সম্পাদক।
দৈনিক বীর চট্টগ্রাম মঞ্চ নিয়মিত আয়োজন সমূহের মধ্যে রয়েছে-
দৈনিক সুপ্রভাত বাংলাদেশ

দৈনিক সুপ্রভাত বাংলাদেশ চট্টগ্রাম হতে প্রকাশিত একটি দৈনিক পত্রিকা। ১৯ বছর ধরে এ পত্রিকাটির কাগুজে সংষ্করণ প্রকাশিত হয়ে আসছে। যুগের সঙ্গে তাল মিলিয়ে কয়েক বছর ধরে এর অনলাইন সংষ্করণও নিয়মিত প্রকাশিত হচ্ছে। এটি প্রথম প্রকাশ পায় ২০০৪ সালে। রুশো মাহমুদ পত্রিকাটির প্রতিষ্ঠালগ্ন থেকে সম্পাদক হিসেবে দায়িত্ব পালন করছেন। দীর্ঘদিন ধরে প্রধান প্রতিবেদক হিসেবে কর্মরত ছিলেন ভূঁইয়া নজরুল।
দৈনিক সুপ্রভাত বাংলাদেশের নিয়মিত আয়োজন সমূহের মধ্যে রয়েছে:
পটাসিয়াম সালফাইড

পটাশিয়াম সালফাইড একটি অজৈব যৌগ। এর রাসায়নিক সংকেত KS। বর্ণহীন এই যৌগটি সহজে সংগঠিত হয় না, কারণ এটি অতি সহজে পানির সাথে বিক্রিয়া করে পটাশিয়াম হাইড্রোসালফাইড (KSH) এবং পটাশিয়াম হাইড্রক্সাইড (KOH) উৎপন্ন করে।
পটাশিয়াম সালফেট এবং কার্বন (কোক) কে একসাথে উত্তপ্ত করলে পটাশিয়াম সালফাইড উৎপন্ন হয়:
পরীক্ষাগারে নির্জল অ্যামোনিয়ার উপস্থিতিতে পটাশিয়াম এবং সালফার এর বিক্রিয়ায় বিশুদ্ধ পটাশিয়াম সালফাইড উৎপন্ন করা হয়।
আসমা বিনতে আবু বকর

আসমা বিনতে আবু বকর (‏) (আনুমানিক ৫৯৫ – ৬৯২ খ্রিষ্টাব্দ) ছিলেন মুহাম্মদ এর অন্যতম সাহাবি।
আসমা বিনতে আবি বকর ছিলেন প্রথম খলিফা আবু বকরের কন্যা। তার মার নাম কুতাইলা বিনতে আবদুল উজ্জা। তিনি আবদুল্লাহ ইবনে আবি বকরের আপন বোন। আয়েশা ও উম্মে কুলসুম বিনতে আবি বকর তার সৎ বোন এবং আবদুর রহমান ইবনে আবি বকর ও মুহাম্মদ ইবনে আবি বকর তার সৎ ভাই ছিলেন। কিনানা গোত্রের দিক থেকে উম্মে রুমান বিনতে আমির নামে তার এক সৎ মা ও আল তুফায়েল ইবনে আল হারিস আল আজদি নামে এক সৎ ভাই ছিল। ঐতিহাসিক ইবনে কাসির এবং ইবনে আকাসির এর মতে আসমা, আয়শা রাঃ থেকে ১০ বছরের বড় ছিলেন।
নীলমণি ফুকন (জ্যেষ্ঠ)

নীলমণি ফুকন () অসমের একজন বিখ্যাত সাহিত্যিক, রাজনীতিবিদ, সুবক্তা, কবি, কথা সাহিত্যিক, সম্পাদক ও ব্যবসায়িক। তার রচিত কবিতাসমূহে রহস্য সন্ধানী ভাবের পরিচয় ঘটার সাথে মানব প্রেম ও সৌন্দর্য অনুভূতির প্রকাশ দেখা যায়। তার প্রায় ভাগ কবিতাই ছিল সনেট । 
১৮৮০ সনের ২২জুন অসমের ডিব্রুগড় জেলায় নীলমণি ফুকনের জন্ম হয়। তার পিতার নাম লম্বোদর ফুকন ও মাতার নাম চন্দ্রাবলী। 
নীলমণি ফুকন গুয়াহাটির কটন কলেজ থেকে শিক্ষা গ্রহণ করেন। ১৯০৭ সনে কোচবিহারের ভিক্টোরিয়া কলেজ থেকে বি.এ ডিগ্রী লাভ করেন। তিনি আইনের অধ্যয়ন করার সিদ্ধান্ত নিয়েছিলেন যদিও অসমাপ্ত অবস্থায় ছেড়ে দেন। 
১৯১১-২৫ সন পর্যন্ত ডিব্রুগড়ের জর্জ ইন্সটিটিউড এর প্রধান শিক্ষক রুপে কার্যনির্বাহ করেন। 
১৯৭৮ সনে নীলমণি ফুকনের মৃত্যু হয়।
পটাসিয়াম সালফেট

পটাশিয়াম সালফেট KSO একটি অদাহ্য সাদা স্ফটিকের লবণ, যা জলে দ্রবণীয়। পটাশিয়াম এবং সালফার উভয় প্রদান করায়, ইহা সাধারণত সার হিসেবে ব্যবহার করা হয়।
প্রায় চতুর্দশ শতাব্দীর আগ থেকে পটাশিয়াম সালফেট পরিচিত যৌগ। এটা Glauber Boyle এবং Tachenius দ্বারা আবিষ্কৃত হয়। সপ্তদশ শতকে এটাকে arcanuni বা sal duplicatum নামে নামকরণ করা হয়। ঔষধ রসায়নবিদ ক্রিস্টোফার গ্ল্যাসার এর নামানুসারে এটা vitriolic tartar এবং Glaser's saltsal অথবা polychrestum Glaseri নামেও পরিচিত ছিল।
পটাশিয়াম সালফেটের খনিজ ফর্ম আরকেনাইট তুলনামূলকভাবে বিরল। পটাশিয়াম সালফেট প্রাকৃতিকভাবে খনিজ লবণ হিসেবে প্রচুর পাওয়া যায়।
খনিজ পদার্থসমুহ হল:
কিছু খনিজ যেমন কাইনাইট থেকে পটাশিয়াম সালফেট বিভক্ত করা যায় কারণ এর সংশ্লিষ্ট লবণ জলে কম দ্রবণীয়।
Kieserite (MgSO·HO) কে পটাশিয়াম ক্লোরাইড এর দ্রবনের সঙ্গে মিলিত করে পটাশিয়াম সালফেট উতৎপাদন করা হয়।
পটাশিয়াম সালফেটের উতৎপাদন প্রক্রিয়া সোডিয়াম সালফেটের উতৎপাদন জন্য প্রক্রিয়ার অনুরূপ।
Leblanc প্রক্রিয়া অনুযায়ী সালফিউরিক অ্যাসিডের সঙ্গে পটাশিয়াম ক্লোরাইডের বিক্রিয়া দ্বারা পটাশিয়াম সালফেট সংশ্লেষিত করা যায়। নিম্নলিখিত বিক্রিয়া অনুযায়ী পটাশিয়াম সালফেট উতৎপাদিত হয়: 
নির্জল স্ফটিক একটি দ্বি ছয় পার্শ্বিক পিরামিড গঠন করে, কিন্তু রম্বস আকারেও শ্রেণীবদ্ধ হয়। তারা খুব কঠিন, স্বচ্ছ এবং একটি তিক্ত, নোনতা স্বাদ আছে। এই লবণ জলে দ্রবণীয়, কিন্তু পটাশিয়াম হাইড্রক্সাইড দ্রবণ অথবা পরম ইথানলের মধ্যে অদ্রবণীয়।
পটাশিয়াম সালফেট প্রধানত একটি সার হিসাবে ব্যবহৃত হয়। KSO এর মধ্যে ক্লোরাইড থাকে না যা ফসলের ক্ষেত্রে ক্ষতিকারক হতে পারে। তামাক, কিছু ফল এবং সবজির ক্ষেত্রে পটাশিয়াম সালফেট খুবই উপকারি। যেসব ফসল কম সংবেদনশীল তাদের অনুকূল বৃদ্ধির জন্য পটাশিয়াম সালফেটের প্রয়োজন হতে পারে।
এছাড়াও অশোধিত লবণ গ্লাস উৎপাদনে মাঝে মাঝে ব্যবহার করা হয়। পটাশিয়াম সালফেটের এছাড়া একটি ফ্ল্যাশ রিডিউসার হিসাবে ব্যবহৃত হয়।
সাধারনত পটাশিয়াম সালফেটের (KHSO) সাথে সমপরিমান সালফিউরিক অ্যাসিড মিশ্রিত করে পটাশিয়াম হাইড্রোজেন সালফেট বা বাইসালফেট তৈরী করা হয়।
নীলিম কুমার

নীলিম কুমার (; ) অসমের একজন কবি ও ঔপণ্যাসিক। আধুনিক অসমীয়া কবিতার জগতে তিনি অত্যন্ত জনপ্রিয় কবি। তার প্রকৃত নাম হেমেন কুমার শর্মা। ১৯৬২ সালে বরপেটার পাঠশালায় তিনি জন্মগ্রহণ করেন। পাঠশালায় তার শৈশব জীবন অতিবাহিত হয়। তিনি কর্মসূত্রে একজন সরকারি চিকিৎসক। ১৯৮৪ সালে তার কবি জীবন আরম্ভ হয়। ১৯৯১ সালে তিনি পুষ্পাঞ্জলির (রিজু) সহিত বিবাহ করেন। তাদের ২টি কন্যা সন্তান ফুটুকী ও মিসিকি।
১৯৮৫ সালে নীলিম কুমারের প্রথম কবিতা প্রকাশিত হয়। ১৯৯৪ সালে প্রকাশিত অপ্রজনন কবিতার মাধ্যমে তিনি চর্চায় আসেন। বর্তমান পর্যন্ত তিনি ১৮টি পুস্তক রচনা করেছেন। তাছাড়াও তিনি ২টি উপন্যাস রচনা করেছেন। তিনি রচনার মাধ্যমে অসম তথা ভারতে সুনাম অর্জন করেছেন ও তিনি উদয় ভারতী রাষ্ট্রীয় পুরস্কার প্রাপ্ত করেছেন। ফার্সি,ইংরেজি, নেপালি, হিন্দি, বাংলা, উড়িয়া, মারাঠি, গুজরাতি, কন্নড়, ও পাঞ্জাবি ইত্যাদি বিভিন্ন ভাষায় তার রচিত কবিতা অনুবাদিত হয়েছে।
২০০৫ সালে তিনি ব্রহ্মপুত্রের পারে কবি সন্মিলন অনুষ্ঠিত করে ৮০জন কবিকে কবিতা লেখার শিক্ষা প্রদান করেন। ২০০৬ সালে তিনি অসমে কবিতা বিদ্যালয় স্থাপন করার প্রস্তাব দেন। তার জনপ্রিয় কবিতা "ধুনিয়া তিরোরাবোর"-এর আধারে ২০১১ সালে একই নামে একটি অসমীয়া চলচ্চিত্র নির্মাণ করা হয়।
নকশবন্দি তরিকা

নকশবন্দি ( "naqshbandī"; also written "an-Naqshbandiyyah, Nakşibendi, Naksibendi, Naksbandi") হল সুন্নি ইসলামের অন্তর্গত একটি সুফি তরিকা। সুফি তরিকাগুলোর মধ্যে শুধু এটিই নিজেদের ধারা পেছনের দিকে হযরত আবু বকরের মাধ্যমে মুহাম্মদের সাথে সম্পর্কিত করে। কিছু নকশবন্দি ধারা অবশ্য নিজেদেরকে চতুর্থ খলিফা আলির মাধ্যমে মুহাম্মদের সাথে সম্পর্কিত করে।
ইসলামি আকীদার যেমনিভাবে স্বীকৃত তিনটি ধারা আহলুস সুন্নাহ ওয়াল জামাতের মাঝে আছে, তেমনিভাবে ইসলামী জ্ঞান-বিজ্ঞানের ব্যাখ্যা ও সুবিন্যস্তকরণের ক্ষেত্রে ফিকহ ও মাযহাবের ক্ষেত্রেও ৪টি স্বীকৃত ধারা রয়েছে। যদিও একাধিক স্বীকৃত মাযহাব এক সময়ে ছিল, কিন্তু উক্ত ধারা গুলো যুগ পরম্পরায় যথাযথভাবে সংরক্ষিত ও সংকলিত না হওয়ায় তা টিকে থাকেনি।
অনুরূপভাবে তাযকিয়াতুন নফস, ইহসান ও আত্মশুদ্ধির কাজে নিয়োজিত বহু নেককার সালেহীন অনেক অবদান রেখেছেন। তাদের মাঝে পরবর্তীতে সংরক্ষিত ও ব্যাপক প্রচলিত ৪ ধারা প্রসিদ্ধ হয়েছে। তাদের মাঝেই অন্যতম একটি ধারা হচ্ছে ‘নকশবন্দিয়া তরীকা’।
আত্মশুদ্ধির এই তরিকাগুলো অনেকটুকুই সুন্নাহ সম্মত। তাদের সূচনা হয়েছে সুন্নাহর অনুসরণ করে শিরক-বিদাত নাকোচ করে আত্মশুদ্ধি হাসিল করার প্রচেষ্টার মাধ্যমে। তবে একদল অসাধু, স্বার্থবাদী ও দ্বীন সম্পর্কে অজ্ঞ লোক এই ধারাগুলোতে অনেক ধরনের কুসংস্কার ও বিদাতের অনুপ্রবেশ ঘটিয়েছে। তাই বলে সকলেই নয়।
এই তরিকাটির সূচনা মূলত হয়েছে শায়খ বাহাউদ্দীন নকশবন্দীর মাধ্যমে।
উপমহাদেশের নকশবন্দিয়া তরীকাহর অন্যতম প্রভাবশালী ব্যক্তিত্ব হচ্ছেন ‘শাইখ আহমাদ সারহিন্দ যাকে দ্বীনের মাঝে নানাবিধ বিদাতের নির্মুল ও দ্বীন সংস্কারের কারণে মুজাদ্দিদে আলফে সানীও বলা হয়ে থাকে। মুজাদ্দিদে আলফে সানী নকশবন্দিয়া তরিকাকে সংস্কার করেন। একে নকশবন্দিয়া-মুজাদ্দিদিয়া তরিকা বলা হয়।
ওপরে উল্লেখিত ‘শাইখ মাহমুদ আফেন্দী রহ.’ তুরুস্কে দ্বীন সংস্কার করেছেন। তাই সকলেই তাঁকে ‘হাজরাত’ উপাধি দিয়েছেন। ‘শাইখ যুলফিকার আহমাদ নকশবন্দি হাফি.’-ও সুন্নাহ ও দ্বীনের জন্য সারা বিশ্বেই অনেক অবদান রেখে যাচ্ছেন।
নকশবন্দিয়া তরিকার প্রচলনের আগে নফস থেকে ইলমে তাসাউফ চর্চা করা শুরু করা হতো। অর্থাৎ একজন সালিক প্রথমে নফস দমন করে কলবি জিকির করে তাকমিল হাসিল করতো। কিন্তু নফস দমন করা অনেক কঠিন বিষয়। এই কারণে একজন সালিককে তাকমিল হাসিল করতে অনেক সময় প্রয়োজন হতো।
হযরত শায়খ বাহাউদ্দিন নকশবন্দি রহ এই বিষয়কে সহজ করার জন্য তাসাউফ চর্চা কলব থেকে শুরু করেন। এই তরিকায় একজন সালিক প্রথমে কলবি যিকির দিয়ে তাসাউফ চর্চা শুরু করে।
ইউএস-বাংলা এয়ারলাইন্স

ইউএস-বাংলা এয়ারলাইন্স বাংলাদেশের সর্ববৃহৎ বেসরকারি বিমান সংস্থা এবং বিমান বাংলাদেশ এয়ারলাইন্স এর পর দ্বিতীয় বৃহত্তম বাংলাদেশী বিমান সংস্থা।
বিমান সংস্থাটি ২০১৪ সালের ১৭ জুলাই সর্ব প্রথম দুইটি উড়োজাহাজ দিয়ে অভ্যন্তরীণ ফ্লাইট পরিচালনার মাধ্যমে তাদের কার্যক্রম শুরু করে। এটি মার্কিন যুক্তরাষ্ট্র এবং বাংলাদেশের যৌথ উদ্যোগে প্রতিষ্ঠিত ইউএস-বাংলা গ্রুপের একটি সহায়ক প্রতিষ্ঠান। অভ্যন্তরীণ যোগাযোগে বাংলাদেশের উত্তরাঞ্চলের সৈয়দপুর ও দক্ষিণের চট্টগ্রামের মধ্যে ২০২১ সালের ৩০ সেপ্টেম্বর উদ্বোধনী ফ্লাইট চালু করে।
ইউএস-বাংলার প্রধান ভবিষ্যতে একটি বেসরকারি বিমানবন্দর তৈরির ইচ্ছা জানায়।
ইউএস-বাংলা এয়ারলাইন্স প্রাথমিক ভাবে দুইটি অভ্যন্তরীণ গন্তব্য, ঢাকা থেকে চট্টগ্রাম এবং যশোর এ যাত্রীসেবার মাধ্যমে পথচলা শুরু করে। ডিসেম্বর ২০২২ অনুযায়ী ইউএস-বাংলা এয়ারলাইন্স নিম্নোক্ত গন্তব্যে নিয়মিত ফ্লাইট চালনা করছে ১৯ নভেম্বর ২০২১ ইউএস-বাংলা দশম আন্তর্জাতিক গন্তব্য হিসেবে মালদ্বীপের রাজধানী মালেতে তাদের বিমান চলাচল শুরু করে।
ইউএস-বাংলা এয়ারলাইন্স যশোর থেকে খুলনার যাত্রীদের জন্য আধুনিক ৪২ আসনের সংযোগ বাস সার্ভিসের ব্যবস্থা রেখেছে । এই বাসে ওয়াইফাই সুবিধা রয়েছে। এছাড়া সৈয়দপুর বিমানবন্দরে বিনামূল্যে সৈয়দপুর থেকে ঠাকুরগাঁও, দিনাজপুর ও রংপুর রুটে যাত্রীদের পরিবহন সুবিধা রয়েছে 
ফেব্রুয়ারি ২০২৩ পর্যন্ত ইউএস-বাংলা এয়ারলাইন্স নিম্নোক্ত ১৮টি বিমান দিয়ে ফ্লাইট পরিচালনা করছে।
সর্বপ্রাণবাদ

সর্বপ্রাণবাদ (ইংরেজি: Animism) (ল্যাটিন ভাষা "animus, -i" "আত্মা, জীবন" থেকে) হচ্ছে মানব-বিহীন সত্ত্বাগুলোতে (প্রাণীসমূহ, উদ্ভিদসমূহ এবং প্রাণহীন বস্তুসমূহ বা ইন্দ্রিয়গোচর বস্তুসমূহে) আধ্যাত্মিক নির্যাস বিরাজিত থাকা। অন্য অর্থে, প্রকৃতির সব কিছুকেই সপ্রাণ মনে করা, সব ক্রিয়াকলাপের পেছনে প্রাণের অস্তিত্বকে অনুভব করাই হলও সর্বপ্রাণবাদ।
সর্বপ্রাণবাদ শব্দটি দ্বারা ধর্মের নৃবিজ্ঞানে কিছু আদিবাসী গোত্রভিত্তিক জনগনের বিশ্বাস প্রক্রিয়াকে, বিশেষভাবে সংগঠিত ধর্মের আগের বিশ্বাস প্রক্রিয়াকে, বোঝানো হয়। যদিও প্রতিটি সংস্কৃতির আছে তাদের নিজস্ব পুরাণ এবং রীতিনীতি, "আধ্যাত্মিক" বা "অতিপ্রাকৃতিক" দিক থেকে আদিবাসী জনগণের ভিত্তিগত সুত্র ধরে "সর্বপ্রাণবাদ"কে সবচেয়ে সাধারণ হিসেবে বর্ণনা করা হয়।
এটি অ্যানিমিজম একটি দার্শনিক, ধর্মীয় বা আধ্যাত্মিক ধারণা যে আত্মা শুধুমাত্র মানুষের মধ্যেই নয় বরং সমস্ত বন্য প্রাণী, উদ্ভিদ, শিলা, প্রাকৃতিক ঘটনা (বিদ্যুৎ, বৃষ্টিপাত ইত্যাদি)। কখনও কখনও আত্মার অস্তিত্বের শব্দগুলি শব্দ, নাম, উত্থান, রূপক ইত্যাদি বলা হয়। সর্বজনীনতার দর্শন প্রধানত উপজাতীয় সমাজগুলিতে পাওয়া যায়, তবে এটি শিন্টো এবং হিন্দুদের কিছু সম্প্রদায়ের মধ্যে পাওয়া যায়।
বিরিঞ্চি কুমার বরুয়া

বিরিঞ্চি কুমার বরুয়া (; ) অসমের একজন শিক্ষাবিদ, লেখক, ইতিহাসবিদ, ভাষাবিদ ও লোক-সংস্কৃতির গবেষক। অসমের লোক-সংস্কৃতি রক্ষার ক্ষেত্রে তিনি আজীবন অশেষ চেষ্টা করেছেন। তিনি গুয়াহাটি বিশ্ববিদ্যালয়ের উন্নতির জন্য জীবনের বেশি সময় অতিবাহিত করেছেন। তিনি সামাজিক-সাংস্কৃতিক অনুষ্ঠান Assam Academy for Cultural Relations-র প্রতিষ্ঠাপক ছিলেন যার মূল উদ্দেশ্য ছিল অসম ও উত্তর-পূর্বাঞ্চলের বিভিন্ন ভাষা ও জাতীর সমন্বয় রক্ষা করা। 
১৯০৮ সনের ১৬ অক্টোবর তারিখে নগাঁও জেলার পুরণিগুদাম নামক স্থানে বিরিঞ্চি কুমার বরুয়ার জন্ম হয়। তার পিতার নাম বিজয় কুমার বরুয়া। 
১৯২৮ সনে নগাঁও সরকারি বিদ্যালয় থেকে মেট্রিক পরীক্ষায় উর্ত্তীর্ণ হয়ে উচ্চ শিক্ষার জন্য কলকাতায় রওনা হন। ১৯৩২ সনে কলকাতার প্রেসিডেন্সি বিশ্ববিদ্যালয়ে অধ্যয়ন করেন। ১৯৩৪ সনে তিনি কলকাতার প্রেসিডেন্সি কলেজ থেকে পালি ভাষায় এম.এ ডিগ্রী লাভ করেন। ১৯৪৫ সনে তিনি উচ্চ শিক্ষার জন্য লন্ডন যাত্রা করেন। ১৯৪৮ সনে তিনি লন্ডনে অসমের লোক-সংস্কৃতির ইতিহাস বিষয়ে গবেষণা করে ডক্টরেট ডিগ্রী লাভ করেন। পরবর্তী সময়ে তিনি তার গবেষণা "A Cultural History of Assam নামে প্রকাশ করা হয়। 
১৯৩৮ সনে তিনি কলকাতা বিশ্ববিদ্যালয়ের অসমীয়া বিভাগে কিছুদিন শিক্ষকতা করেন ও সেই সময়ে বিদ্যালয়ের পাঠ্যপুস্তকের জন্য তিনি কয়েকটি বই রচনা করেন। তারপর তিনি অসমে ফিরে আসেন ও গুয়াহাটির কটন কলেজে অধ্যাপক রুপে যোগদান করেন। ১৯৪৮ সনে তিনি অসমে বিশ্ববিদ্যালয় স্থাপন করার চেষ্টা করেন। এই চেষ্টাকে সফল করার জন্য গোপীনাথ বরদলৈকে সম্পাদক ও বিরিঞ্চি কুমার বরুয়াকে সহ-সম্পাদক হিসেবে নির্বাচিত করে একটি কমিটি গঠন করা হয়। তাদের আশেষ প্রচেষ্টার ফলে ১৯৪৮ সনে অসমে গুয়াহাটি বিশ্ববিদ্যালয় প্রতিষ্ঠিত করা হয় ও নতুন করে প্রতিষ্ঠিত হওয়া অসমীয়া বিভাগে তিনি রিডার হিসেবে যোগদান করেন। পরবর্তী সময়ে তিনি গুয়াহাটি বিশ্ববিদ্যালয় অসমীয়া বিভাগের প্রধান অধ্যাপক কলাগুরু রুপে অবসর গ্রহণ করেন।
১. জীবনর বাটত (বীণা বরুয়া ছদ্ম নামে)
২. সেউজী পাতর কাহিনী (রাস্না বরুয়া ছদ্ম নামে)
৩. জাতকর মালা
৪. অসমর লোক-সংস্কৃতি
৫. অসমীয়া কথা সাহিত্য
লক্ষ্মীনারায়ণ মন্দির, ব্রাডফোর্ড, যুক্তরাজ্য

ব্রাডফোর্ডের লক্ষ্মীনারায়ণ মন্দির উত্তর ইংল্যান্ডের সব থেকে বড় হিন্দু মন্দির। এই মন্দিরটির ডিজাইন করেন একজন স্থানীয় স্থাপত্যবিদ এবং একটি স্থানীয় প্রতিষ্ঠান মন্দিরটি নির্মাণ করে। মন্দিরটি ইয়র্কশায়ার স্টোনের দিকে মুখ করে নির্মিত। মন্দিরটি এমন ভাবে ডিজাইন করা যেখানে বোঝানোর চেষ্টা করা হয়েছে হিন্দু সম্প্রদায় ইয়র্কশায়ারের সমকালীন সমাজের অবিচ্ছেদ্য অংশ। মন্দিরে হিন্দু সম্প্রদায়ের প্রায় সকল দেব-দেবীর উপাসনা করা হয়। তবে শ্রী লক্ষ্মীনারায়ণ এখানকার প্রধান উপাস্য। 
২০০৭ সালের ২৪ মে তারিখে ইংল্যান্ডের রাণী দ্বিতীয় এলিজাবেথ এবং রাজপুত্র ফিলিপ মন্দিরের উদ্বোধনী অনুষ্ঠানে উপস্থিত ছিলেন।
কে.আর.এস.-ওয়ান

লরেন্স কৃষ্ণ পার্কার (জন্মঃ আগস্ট ২০,১ ৯৬৫) কে.আর.এস.-ওয়ান নামেই বেশি পরিচিত। তিনি একজন বিখ্যাত মার্কিন র‍্যাপার। তিনি বিখ্যাত সঙ্গীত দল Boogie Down Productions এর একজন সদস্য। ১৯৮০ সালে আরেকজন বিখ্যাত ডিজে DJ Scott La Rockin এর সাথে মিলে এই দলটি গঠন করেন। ১৯৯৩ সাল থেকে কে.আর.এস.-ওয়ান নিজের নামে এ্যালবাম বের করা শুরু করেন। তিনি রাজনৈতিক সচেতন সঙ্গীতশিল্পী এবং Stop the Violence Movement নামে আন্দোলনের সাথে যুক্ত দীর্ঘদিন ধরে। তিনি তার বিভিন্ন গানে নানা রাজনৈতিক বিষয়বস্তু এনে আলোচিত হয়েছেন। 
কে.আর.এস.-ওয়ান ১৯৬৫ সালে নিউইয়র্কে জন্মগ্রহণ করেন। তার নাম ছিল লরেন্স পার্কার। ১৪ বছর বয়সে তিনি ঘর ছাড়েন। এরপর তিনি হরেকৃষ্ণ আন্দোলনের সাথে যুক্ত হয়ে পড়েন এবং ইস্কনের প্রতি অনুরক্ত হয়ে পড়েন।
ব্যক্তিগত ভাবে তিনি একজন নিরামিষাশী ভোজনের সমর্থক। 
KRS- One এর অর্থ Knowledge Reigns Supreme Over Nearly Everyone। KRS অংশটুকু কৃষ্ণ (KRISHNA) নামের থেকে গ্রহণ করেছেন। আর ওয়ান অংশ টুকু graffiti সংস্কৃতি থেকে এনেছেন যেখানে শিল্পী তার শেষে ওয়ান যোগ করে দেন।
তার একক এ্যালবাম গুলো হল 
Return of the Boom Bap 1993
KRS-One 1995
I Got Next 1997
The Sneak Attack 2001
Spiritual Minded 2002
The Mix Tape 2002
Kristyles 2003
Keep Right 2004
Life 2006
Adventures in Emceein 2008
Maximum Strength 2008
Back to the L.A.B. (Lyrical Ass Beating) 2010
দেশি কালো ভ্রমর

দেশি কালো ভ্রমর (ইংরেজি: Indian Bhanvra বা violet carpenter bee বা "Xylocopa violacea") হচ্ছে সাধারণ কার্পেন্টার মৌমাছির একটি ইউরোপীয় প্রজাতি এবং ইউরোপের বৃহত্তম মৌমাছিগুলোর একটি। "Xylocopa", গণের অধিকাংশ প্রজাতিগুলোর মতোই এরা মরা কাঠে বাসা বাঁধে।
দেশি কালো ভ্রমর দেখতে খুবই সুন্দর যার ডানাগুলো ঘণ ময়ূরী নীল, আমরা প্রায়শ যার উপমা দিয়ে থাকি ভ্রমর কালো চোখের সাথে। এসব ভ্রমর-পুরুষ এলাকার রক্ষনাবেক্ষন করে, আস্তানার আশেপাশে কোনো প্রাণিকে দেখলেই তাকে প্রহরায় রাখতে চায়। মুখের ওপর, দেহের চারদিকে সশব্দে উড়তে থাকে, এমন কি গায়েও বসতে পারে, কিন্তু হুল ফোটায় না। ছেলেদের অবশ্য হুল থাকে না, হুল থাকে মেয়ে-ভ্রমরের। কিন্তু ভ্রমরীও বাসাবাড়ি আর মধু-পরাগ আহরণ নিয়ে এতো ব্যস্ত থাকে যে কারো প্রতি দৃকপাত করার সময় তাদের থাকে না। তবে বেশি উত্ত্যক্ত করলে হুল তো ফোটাতেই পারে, কিন্তু তার নজীর মৌমাছির চেয়ে অনেক কম।
দেশি কালো ভ্রমর লালন করা মৌমাছি পালার মতো অতোটা সহজ নয়। ভ্রমর বাস করে নরম কাঠের ভেতরে, যার বেশিরভাগ মরা কাঠ কিন্তু পচা কাঠ নয়। আমাদের দেশে জাম, কণকচূড়া, শালগজারি গাছে ভ্রমরের বাসা দেখা যায়। মেটিং-এর পরে ডিম পাড়ার সময় হলে মেয়ে-ভ্রমর গাছের গায়ে গর্ত করে এক-দেড় ইঞ্চি ভেতরে ঢোকে তারপর বাঁয়ে ডানে কাঠের আঁশ বরাবর কয়েকটি প্রকোষ্ঠ তৈরি করে যেগুলো বেড়া দেয় পাতলা কাঠের টুকরো দিয়ে। এর ভেতরে পরাগরেণু আর একটু মধু রেখে ডিম পাড়ে, তারপর বন্ধ করে দেয় সেগুলো। বাচ্চারা বড় হলে বেরিয়ে আসে গ্রীষ্মের শেষে। অনেক ক্ষেত্রে ভ্রমরীর মেয়ে আর বোনও একই নিবাসে থেকে যায়, কিন্তু পরিবারের সদস্য সংখ্যা নগন্যই থাকে। এরা স্বতন্ত্র, যুথবদ্ধ সামাজিক নয়, কিন্তু মানুষের সমাজের জন্য অপূরণীয় কাজ করে। এরা স্পন্দন-পরাগায়নের মাধ্যমে ফুলের বংশবিস্তারে সহায়তা করে।
দ্য পলিনেটর পাথওয়ে

দ্য পলিনেটর পাথওয়ে (ইংরেজি: The Pollinator Pathway) হচ্ছে ওয়াশিংটনের সিয়াটলের কলম্বিয়া সড়কের দুধারে অবস্থিত এক মাইল দীর্ঘ ও ১২ ফুট প্রশস্ত পরাগায়ন-বান্ধব বাগান। কালো ভ্রমর ও ডোরাকাটা ভ্রমর রক্ষার উদ্দেশ্যে আমেরিকার একজন শিল্পী ও প্রকৃতিবিদ সারাহ বার্গম্যান এটির কাজ শুরু করেছেন ২০০৮ সাল থেকে।এখানে ঘাসের পরিবর্তে প্রাধান্য পেয়েছে মৌমাছি ও ভ্রমরের উপযোগী পরাগ ও মধুসমৃদ্ধ গাছ। এদের সুস্থভাবে বেঁচে থাকার ওপরে নির্ভর করে এতদঞ্চলের এক তৃতীয়াংশ খাদ্য সরবরাহ। এই দীর্ঘ করিডোর বাগানের জন্যে বিশ্ববিদ্যালয়ের ছাত্র-ছাত্রী এবং স্বেচ্ছাসেবকরা অবিরাম কাজ করে যাচ্ছেন, কাজ করছেন বেশ কিছু পতঙ্গবিদ। সিয়াটল বিশ্ববিদ্যালয় এবং ওয়াশিংটন বিশ্ববিদ্যালয়ের ক্লাসরুমের সঙ্গেও এই বাগানকে সম্পৃক্ত করা হয়েছে।
বিভিন্ন কারণে কালো ভ্রমর ও ডোরাকাটা ভ্রমরের সংখ্যা দিনদিন লোপ পেয়ে যাচ্ছে। পরিবেশ দূষণ, বসতবাটি নির্মাণের জায়গার অভাব, কীটনাশকের ব্যবহার এর প্রধান কারণ। ভবিষ্যতে অনাহূত বায়ো-ইন্সেক্টিসাইড সন্নিবেশিত ফুলের বিষাক্ত পরাগও ভ্রমরের বেঁচে থাকার জন্যে হুমকি স্বরূপ দেখা দিতে পারে।
ঝালকাঠি

ঝালকাঠি বাংলাদেশের দক্ষিণাঞ্চলে অবস্থিত একটি শহর ও নদী বন্দর। শহরটি দক্ষিণবঙ্গের বরিশাল বিভাগে অবস্থিত ঝালকাঠি জেলার জেলা শহর। শহরটি ঝালকাঠি জেলার সবচেয়ে বড় শহর এবং বাণিজ্য কেন্দ্র। প্রশাসনিকভাবে শহরটি ঝালকাঠি জেলা এবং ঝালকাঠি সদর উপজেলার সদর দফতর। সুগন্ধা নদীর উত্তর তীরে এবং গাবখান খাল ও ধানসিঁড়ি নদীর পূর্বতীরে অবস্থিত এ শহরটি প্রাচীনকাল হতেই ব্যবসা-বাণিজ্যের জন্য বিখ্যাত।
বর্তমান সময়ে জেলাটি পেয়ারা ও শীতল পাটির জন্য বেশ প্রসিদ্ধ হয়ে উঠেছে।
১৮৭৫ সালে তৎকালীন ব্রিটিশ সরকার কর্তৃক ঝালকাঠি শহরের পরিচালনার জন্য ঝালকাঠি পৌরসভা স্থাপিত হলে এ শহর পৌরশহরের মর্যাদা লাভ করে। পৌর শহরটি থানা সদরের স্বীকৃতি পায় ১৯০০ সালে। ১৯৮৪ সালের ১ ফেব্রুয়ারি পূর্ণাঙ্গ জেলা হিসেবে ঝালকাঠি জেলা প্রতিষ্ঠিত হলে ঝালকাঠি শহরকে জেলা শহরের মর্যাদা দেওয়া হয়।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১১ মিটার। ঝালকাঠী শহর ঢাকা থেকে ১৯৫ কি.মি. দক্ষিণে এবং বরিশাল বিভাগীয় শহর থেকে ২০ কি.মি. পশ্চিমে সুগন্ধা নদীর তীরে অবস্থিত। সুগন্ধা নদী থেকে বাসন্ডা খাল নামে একটি শাখা নদী উত্তর দিকে প্রবাহিত হয়ে শহরকে দু'ভাগে বিভক্ত করেছে। শহরের ভিতরে আরও ১২টি খাল প্রবহমান রয়েছে।
১৯৭৫ সালে ঝালকাঠি পৌরসভা গঠিত হয় যা ৯টি ওয়ার্ড এবং ৪৭টি মহল্লায় বিভক্ত । প্রতিষ্ঠাকালীন সময়ে ঝালকাঠি পৌরসভা ‘‌গ’ শ্রেনীভুক্ত হলেও বর্তমানে ‘ক’ শ্রেনীতে উন্নীত হয়েছে। ১৮.৪০ বর্গ কি.মি. আয়তনের ঝালকাঠি শহরের ১৬.১৩ কি.মি. এলাকা ঝালকাঠি পৌরসভা দ্বারা শাসিত হয়।
বাংলাদেশের আদমশুমারি ও গৃহগণনা-২০১১ অনুযায়ী ঝালকাঠি শহরের মোট জনসংখ্যা ৫৪,৯০৪ জন যার মধ্যে ২৭,৯৫১ জন পুরুষ এবং ২৬,৯৫৩ জন নারী। এ শহরের পুরুষ এবং নারী অনুপাত ১০৪:১০০।
ঝালকাঠী শহরের পশ্চিম প্রান্তে গাবখান ব্রীজ খুলনা–বরিশাল মহাসড়কে সংযুক্ত করে ঝালকাঠীকে। শহরের অভ্যন্তরীণ যাতায়াতের ক্ষেত্রে রিকশা, বাস, ইজিবাইক জনপ্রিয় যানবাহন।
ঝালকাঠি শহরে শেরে বাংলা এ.কে. ফজলুল হকের মা সৈয়দুন্নেছার বাবার বাড়ি অবস্থিত। এ ছাড়াও শহরের প্রাণকেন্দ্রে সুগন্ধা নদীর তীরে অবস্থিত ঝালকাঠি পৌরসভা কর্তৃক নির্মিত পৌর মিনিপার্ক শহরবাসীদের প্রমোদের একটি স্থান।
দাঁতরাঙা

দাঁতরাঙা ("Indian Rhododendron" -?) এক ধরনের গুল্মজাতীয় গাছ, যার আরও কিছু নাম রয়েছে: ফুটকি, লুটকি, ফুটুল, বনতেজপাতা ইত্যাদি। এটি বাংলাদেশে আগাছা বা অপ্রয়োজনীয় গাছ হিসেবেই বেশি পরিচিত, যদিও বর্তমানে এর কিছু ঔষধি গুণাগুণ প্রকাশিত হয়েছে। গাছটি প্রধানত পাহাড়ি বা উঁচু এলাকায় বেশি জন্মে; বাংলাদেশ ছাড়াও এটি ভারতের বিভিন্ন অঞ্চল এবং দক্ষিণ-পূর্ব এশিয়ার মালয়েশিয়া ও ইন্দোনেশিয়ায় দেখা যায়। বাংলাদেশের উত্তরের জেলা লালমনিরহাটের হাতিবান্ধায়ও এই গাছটি পাওয়া যায়।
এই গাছে ছোট আকৃতির ফল জন্মে যা খেলে দাঁতের বর্ণ লাল হয়ে যায়, এবং এই কারণেই এই গাছটির নাম 'দাঁতরাঙা' হয়েছে। আবার, এর পাতা দেখতে তেজপাতার ন্যায় হওয়ায় একে অনেকে 'বনতেজপাতা' বলে থাকে।
এই গাছটির উচ্চতা ১ মিটার পর্যন্ত হয়ে থাকলেও কখনো কখনো ৩ মিটার উচ্চতার গাছও চোখে পড়ে। তেজপাতার ন্যায় দেখতে এর পাতার দৈর্ঘ্য ৪ হতে ১১ সেন্টিমিটার; প্রস্থে ১.৩ সেন্টিমিটার যাতে ৫ হতে ৭ টি শিরা থাকে। এদের ফুল উজ্জ্বল বেগুনি বর্ণের এবং ফল সবুজ।
লোক চিকিৎসায় এটি ব্যবহার হতে দেখা যায়। এটি কৌষ্ঠ্যকাঠিন্য রোগে ব্যবহৃত হয়। দাঁতরাঙার পাতার নির্যাস মানবদেহের ক্যান্সার, হৃদরোগ রোধে সহায়ক। তাছাড়া এর পাতার রস আমাশয়, পেটব্যথা, বাত ও বাতজ্বর দূর করতে পারে। আলসার, উচ্চ রক্তচাপ, দাঁত ব্যথা, চর্মরোগ ও ডায়রিয়া চিকিৎসায় দাঁতরাঙা ব্যবহৃত হতে দেখা যায়।
আনোয়ার শাহ কাশ্মীরি

সৈয়দ মুহাম্মদ আনোয়ার শাহ ইবনে মুয়াজ্জাম শাহ কাশ্মীরি (; , "Sayyid Muḥammad Anwar Shāh ibn Mu‘aẓẓam Shāh al-Kashmīrī al-Hindī"; ১৬ নভেম্বর ১৮৭৫ – ২৮ মে ১৯৩৩) ছিলেন ভারতের একজন মুসলিম পণ্ডিত। তার কর্মজীবনে তিনি দারুল উলুম দেওবন্দসহ বেশ কিছু খ্যাতনামা শিক্ষাপ্রতিষ্ঠানে শিক্ষাদান করেছেন। দারুল উলুম দেওবন্দে তার সম্মানে একটি ফটকের নামকরণ করা হয়েছে। তিনি ইসলাম সম্পর্কে আরবি ও ফারসিতে বেশ কিছু বই লিখেছেন। তিনি ছিলেন মাদ্রাসা আমিনিয়া ইসলামিয়া আরাবিয়ার প্রথম অধ্যক্ষ। দারুল উলুম দেওবন্দে তিনি প্রায় ১২ বছর অধ্যক্ষ হিসেবে দায়িত্ব পালন করেন। তার গ্রন্থের মধ্যে রয়েছে "ফয়জুল বারী"।
তিনি তার স্মৃতিশক্তির জন্য পরিচিত। তার পুত্রের ভাষ্যমতে তিনি কিছু সংক্ষিপ্তভাবে পড়লে তার স্মৃতিতে ৩০ বছরের জন্য জমা হয়ে যেত, আর যদি তিনি বিস্তারিত পড়তেন তবে তা সারাজীবন মনে থাকত।
আনোয়ার শাহ কাশ্মীরি কাশ্মীরে ২৭ শাওয়াল ১২৯২ হিজরিতে (১৮৭৫ খ্রিষ্টাব্দ) একটি সৈয়দ পরিবারে জন্মগ্রহণ করেন। চার বছর বয়সে তিনি তার পিতা মোয়াজ্জেম আলী শাহের নির্দেশে কুরআন অধ্যয়ন শুরু করেন। ১৮৮৯ সালে তিনি দেওবন্দে ভর্তি হন এবং তিন বছর দারুল উলুম দেওবন্দে অধ্যয়ন করেন। এখানে তিনি মাহমুদ হাসান দেওবন্দি ও অন্যান্যদের অধীনে পড়াশোনা করেন। এরপর ১৮৯৬ সালে (১৩১৪ হিজরি) তিনি রশিদ আহমদ গাঙ্গোহীর নিকট অধ্যয়ন করেন এবং হাদিসে (যা তিনি দুই বছর যাবত পড়াশোনা করেছিলেন) এবং আধ্যাত্মিক বিষয়ে একটি শিক্ষা সনদ অর্জন করেছিলেন।
আনোয়ার শাহ ১৯০৮ সালে গঙ্গোহের এক নারীর সাথে বিবাহ বন্ধনে আবদ্ধ হন। তিনি দুই মেয়ে ও তিন ছেলের জনক ছিলেন।
আনোয়ার শাহের ছাত্রদের মধ্যে মানাজির আহসান গিলানি, মুহাম্মদ তৈয়ব কাসেমি, হিফজুর রহমান সিওহারভি, সাইদ আহমদ আকবরাবাদী, জয়নুল আবেদীন সাজ্জাদ মিরাঠী, মুহাম্মদ মিয়া দেওবন্দি, মানজুর নোমানী, মুহাম্মদ শফি উসমানি প্রমুখ উল্লেখযোগ্য।
এপিক এয়ার

এপিক এয়ার বাংলাদেশের একটি বেসরকারি বিমান সংস্থা, ইহাদের ফ্লাইট পরিচালনা এখনও পরিকল্পনার পর্য্যায় আছে। সংস্থাটি ২০১৪ এর শেষ দিকে বাজেট এয়ারলাইন () হিসাবে কার্যক্রম শুরু করবে বলে পরিকল্পনা করেছে। রিজেন্ট এয়ারওয়েজ এর প্রাক্তন প্রধান নির্বাহী কর্মকর্তা () ইমরান আসিফ এই সংস্থার প্রধান পদে আছেন।
এপিক এয়ার ২০শে মার্চ ২০১৪ বৃহস্পতিবার তাদের বিমানের নতুন লিভারি (উড়োজাহাজের বাহ্যিক অলঙ্করণ) উন্মোচন করেছে। বোয়িং ৭৩৭ দিয়ে তাদের বিমানবহর পরিচালনা করবে। বোয়িং এর সহায়তায় বোয়িং ৭৩৭ এর নতুন লিভারির ডিজাইন করেছে আমেরিকার সিয়াটলের এয়ারলাইন ব্রান্ডিং কোম্পানি টিগ () । উজ্জ্বল হলুদ এবং ধূসর রঙের ছককাটা নকশা দিয়ে তৈরি করা হয়েছে এ লিভারি।
প্রাথমিক ভাবে দুইটি বোয়িং ৭৩৭-৮০০এস উড়োজাহাজ দিয়ে এপিক এয়ার এর বহর যাত্রা শুরু করবে বলে বলে জানা গেছে ।
এপিক এয়ার বাংলাদেশে সর্বপ্রথম বাজেট এয়ারলাইন পরিচালনার পরিকল্পনা করেছে। পৃথিবীর বিভিন্ন দেশে, একটি বিশেষ শ্রেণীর যাত্রীদের কাছে এই সেবা অনেক জনপ্রিয় ।
গন্তব্যসমূহ এখনো পরিকল্পনা পর্যায় রয়েছে । প্রাথমিক ভাবে চট্টগ্রাম এবং সিলেট হবার সম্ভবনা।
হিজামা

হিজামা ( অর্থ:"শোষণ")‎‏ হল শিঙ্গা লাগানো নামক প্রচলিত চিকিৎসার আরবি নামকরণ। মাথাব্যথা শরীরব্যথার মত অসুস্থতা নিরাময়ে এই চিকিৎসা প্রয়োগ করা হয়। হাদিসে এই চিকিৎসা পদ্ধতি উল্লেখ করা হয়েছে।
আবূ হুরায়রাহ থেকে বর্ণিত,
আবূ কাবশাহ আল-আনমারী বর্ণনা করেন:
ইবনু উমার বলেন:
আমি বিজয় দেখেছি

আমি বিজয় দেখেছি মূলত এম আর আখতার মুকুলের আত্মকাহিনী ভিত্তিক গ্রন্থ, যেটি মূলত বাংলাদেশের মহান মুক্তিযুদ্ধের ইতিহাস নির্ভর। বইটিতে লেখক বাংলাদেশের মুক্তিযুদ্ধ নিয়ে কথা বলেছেন। বইটিকে লেখক শুধুমাত্র মুক্তিযুদ্ধের সময়ের মধ্যে (২৬ মার্চ - ১৬ ডিসেম্বর) সীমাবদ্ধ রাখেননি, আগরতলা ষড়যন্ত্র মামলা কিংবা বামপন্থী রাজনীতি সহ আরও অনেক কিছুই আলোচনা করেছেন।
ষড়বিংশ ব্রাহ্মণ

ষড়বিংশ ব্রাহ্মণ হল "পঞ্চবিংশ ব্রাহ্মণ" গ্রন্থের পরিশিষ্ট-গ্রন্থ। পঞ্চবিংশ ব্রাহ্মণ ২৫টি প্রপাঠক নিয়ে গঠিত। ষড়বিংশ ব্রাহ্মণ এর ২৬তম প্রপাঠক। এই ব্রাহ্মণ গ্রন্থটি জাদুবিদ্যা-সংক্রান্ত বেদাঙ্গ অদ্ভুত ব্রাহ্মণের একটি অংশ।
সাদরি ভাষা

সদরি ভাষা যা নাগপুরি নামেও পরিচিত, ভারতের বিহার, ঝাড়খণ্ড, উড়িষ্যা রাজ্যে ব্যবহৃত ভাষা। উত্তর পশ্চিমবঙ্গ ও বাংলাদেশের ক্ষুদ্র জনগোষ্ঠী এই ভাষায় কথা বলে থাকে। সদরি ভাষাভাষী জনগোষ্ঠী দ্বিভাষী। অঞ্চলভেদে এরা সদরির পাশাপাশি বাংলা অথবা হিন্দী ভাষা ব্যবহার করে।
উচ্চারণের ভিন্নতার কারণে সদরি ভাষার উপভাষাগুলো অঞ্চলভেদে একাধিক নামে পরিচিতঃ সাদানি, সাদানা, সাদাতি, সদরি, সাধন,সদনা, সদরিক, সিদ্দ্রি, স্রাদ্রি, সাধারি, সদন, নাগপুরি, নাগপুরিয়া, ছোটা নাগপুরি, দিক্কু কাজি, গাওয়ারি, গাঁওয়ারি, গোয়ারি, গাউয়ারি, ঝাড়খণ্ডারি।
সদরি ভাষাভাষী জনগোষ্ঠী বাংলা, হিন্দী এবং ওড়িয়া ভাষায়ও কথা বলে। মাতৃভাষার পাশাপাশি ঝাড়খণ্ড, উড়িষ্যা, ছত্রিশগড়, উত্তর বঙ্গ, আসাম, আন্দামান ও নিকোবর এর বিভিন্ন অংশের মুন্ডা ও খারিয়া জনগোষ্ঠী সদরি ভাষায় কথা বলে। ২০১৪ সালের জানুয়ারি মাসে ভারতের জাতীয় পাঠ্যপুস্তক বোর্ড চাকমা, ককবরক, মারমা, সাঁওতালি, সদরি, মান্ডেইলি ভাষায় বই ছাপায়।"
সদরি ভাষার একটি রূপ হচ্ছে নাগপুরি। রাঁচি বিশ্ববিদ্যালয়সহ ঝাড়খণ্ডের অন্যান্য বিশ্ববিদ্যালয়ে এই ভাষায় কোর্স করা যায়।
পাকিস্তানে সুফিবাদ

পাকিস্তান এবং অবশিষ্ট দক্ষিণ এশিয়ায় সুফিবাদের একটি উজ্জলতম ইতিহাস পরিলক্ষিত হয়। প্রায় ১০০০ বছর ধরে এই অঞ্চলে সুফিবাদ বিকশিত হয়ে আসছে। সুফিবাদের উপস্থিতি একটি স্বতন্ত্র সত্ত্বা যা দক্ষিণ এশিয়া জুড়ে ইসলামের প্রচারে অগ্রগামী ভূমিকা পালন করে। ৭ম শতাব্দির শুরুর দিককার ইসলামের প্রবেশদ্বারকে অনুসরণ করে, দিল্লি সালতানাতের দশম এবং একাদশ শতাব্দিতে সুফিদের লুক্কায়িত আধ্যাত্বিকতাবাদ আরো দৃশ্যমান হয়ে উঠে।
কুকি ভাষা

কুকি ভাষা, যা কুকি চিন, মিজো/কুকি/চিন অথবা কুকি নাগা নামে পরিচিত, বাংলাদেশের পূর্বাংশে, মিয়ানমারের পশ্চিমাংশে এবং উত্তর-পশ্চিম ভারতে প্রচলিত চীনা-তিব্বতীয় ভাষা পরিবারের অন্তঃর্ভূক্ত একটি ভাষা। এই ভাষাভাষী অধিকাংশ জনগোষ্ঠী আসামে কুকি জনগোষ্ঠী, বার্মায় চিন জনগোষ্ঠী নামে পরিচিত। অনেকে স্থানে এরা নাগা জনগোষ্ঠী নামেও পরিচিত। তবে মিজো জনগোষ্ঠী নৃতাত্ত্বিকভাবেই আলাদা।
ভাষাতাত্ত্বিক দলীয় বিভাজনের তুলনায় ভৌগোলিক বিভাজনকে মূখ্য ধরে কুকি ভাষাকে অনেক সময় কুকি-চিন-নাগা ভাষা বলা হয়।
ভাষার সাধারণ বিন্যাস থেকে বলা যায় করবি ভাষা কুকি ভাষার অংশ অথবা কুকি ভাষার সাথে সম্পর্কিত। থুরগুড (২০০৩) এবং ভ্যান ড্রিয়েম (২০১১) করবি ভাষাকে সিনো তিব্বতী ভাষাগোষ্ঠীর মধ্যে অশ্রেণীবদ্ধ হিসেবে রেখে দিয়েছেন। কুকি ভাষার উপভাষাসমূহের মধ্যে পার্থক্য খুবই ক্ষীণ। একদা ম্রো ভাষাকে কুকি ভাষার উপশ্রেণী হিসেবে তালিকাবদ্ধ করা হতো।
চরফ্যাশন পৌরসভা

চরফ্যাশন পৌরসভা বাংলাদেশের ভোলা জেলার অন্তর্গত চরফ্যাশন উপজেলার একটি নগরভিত্তিক স্থানীয় সরকার সংস্থা। ১৯৯০ সালে পৌরসভাটি প্রতিষ্ঠিত হয়। এটি একটি ‘‘ক’’ শ্রেণির পৌরসভা।
১৯৯০ সালের ১৭ নভেম্বর ‘‘গ’’ শ্রেণির পৌরসভা হিসেবে চরফ্যাশন পৌরসভা প্রতিষ্ঠিত হয়। পর্যায়ক্রমে এটি ‘‘খ’’ শ্রেণিতে ও সর্বশেষ ‘‘ক’’ শ্রেণিতে উন্নীত হয়।
প্রথম কর্মচারী পরিষদ এর সভাপতি(নির্বাচিত) সোলায়মান পণ্ডিত।
চরফ্যাশন পৌরসভার আয়তন ১৯.৫ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মেয়র ও কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম চরফ্যাশন থানার আওতাধীন। এটি জাতীয় সংসদের ১১৮নং নির্বাচনী এলাকা ভোলা-৪ এর অংশ।
২০১১ সালের আদমশুমারি অনুযায়ী চরফ্যাশন পৌরসভার মোট জনসংখ্যা ১৯,৫৯৫ জন। এর মধ্যে পুরুষ ১০,১২২ জন এবং মহিলা ৯,৪৭৩ জন। মোট পরিবার ৪,০৮৮টি।
২০১১ সালের আদমশুমারি অনুযায়ী চরফ্যাশন পৌরসভার সাক্ষরতার হার ৭৫.৪%।
কালাগ্নিরুদ্র উপনিষদ্‌

কালাগ্নিরুদ্র উপনিষদ্‌ () হল সংস্কৃত ভাষায় রচিত ১০৮টি উপনিষদের অন্যতম। এটি শিবের উপাসক শৈব সম্প্রদায়ের উপনিষদ্‌ এবং কৃষ্ণ যজুর্বেদের সঙ্গে যুক্ত। কালাগ্নিরুদ্র উপনিষদ্‌ ১৪টি শৈব উপনিষদের অন্যতম।
এই উপনিষদে ঋষি সনৎকুমারকে ত্রিপুণ্ড্র বিষয়ে শিবের ধ্বংসাত্মক রূপ কালাগ্নিরুদ্রের উপদেশ কথিত হয়েছে। ত্রিপুণ্ড্র হল পবিত্র ভস্ম দ্বারা কপালে অঙ্কিত তিনটি আনুভূমিক রেখাযুক্ত তিলক। শৈবরা এই তিলক ধারণ করেন। এখানে ত্রিপুণ্ড্রের মাহাত্ম্য বর্ণনা করে শরীরের বিভিন্ন অংশে নির্দিষ্ট মন্ত্র পাঠ করে ও অনুষ্ঠানের মাধ্যমে কীভাবে বিভূতি বা পবিত্র ভস্ম দ্বারা ত্রিপুণ্ড্র অঙ্কণ করতে হয়, তার পদ্ধতি বর্ণিত হয়েছে।
ক্লস ক্লোসটারমায়ার ভস্মজাবালা উপনিষদ্‌, রুদ্রাক্ষজাবালা উপনিষদ্‌, বৃহজ্জাবালা উপনিষদ্‌ ও অক্ষমালিকা উপনিষদের সঙ্গে কালাগ্নিরুদ্র উপনিষদ্‌কে শৈব উপনিষদের তালিকাভুক্ত করেছেন। উক্ত সব কটি উপনিষদেই শৈব অনুষ্ঠানগুলির মাহাত্ম্য কীর্তিত হয়েছে।
প্রথাগত মঙ্গলাচরণের পর ঋষি সনৎকুমার কালাগ্নিরুদ্রকে ত্রিপুণ্ড্রধারণ-সংক্রান্ত বিষয়গুলি ব্যাখ্যা করতে বলেন এবং জিজ্ঞাসা করেন ত্রিপুণ্ড্রের জাগতিক কারণে ব্যবহার, প্রস্তুতপ্রণালী, ত্রিপুণ্ড্রধারণের স্থান এবং তার মাহাত্ম্য কি।
কালাগ্নিরুদ্র সনৎকুমারকে বলেন ‘সদ্যোজাতম্‌...’ ইত্যাদি পঞ্চব্রহ্ম স্তোত্র (তৈত্তিরীয় আরণ্যক থেকে) পাঠ করে ভস্ম সংগ্রহ করতে হবে। তারপর ‘অগ্নিরিতি ভস্ম’ মন্ত্র (অথর্বশীর্ষ উপনিষদ্‌ থেকে) পাঠ করে তা উৎসর্গ করতে হবে। এই মন্ত্রে ভস্মকে পঞ্চভূতের সমতুল্য ঘোষণা করা হয়েছে। তারপর ভস্মকে ‘মনস্‌ তোকে...’ স্তোত্র (ঋগ্বেদ থেকে) পাঠ করে জলের সঙ্গে মেশাতে হবে। এরপর মহামৃত্যুঞ্জয় মন্ত্র পাঠ করে ভস্ম মাথায়, কপালে, বুকে ও বাহুতে তিনটি আনুভূমিক রেখায় ধারণ করতে হবে। ‘ত্র্যয়ায়ুষা’, ‘ত্র্যম্বক’ ও ‘ত্রিশক্তি’ স্তবগুলি পাঠ করতে হবে। মাথার ত্রিপুণ্ড্রক কপালে একটি ভ্রু থেকে আরেকটি ভ্রুর মধ্যে আঁকতে হবে। এটি শম্ভুর (শিব) ব্রত নামে পরিচিত এবং মোক্ষদাতা।
তিনটি রেখা একাধিক তয়ীর প্রতীক: যজ্ঞাগ্নি, ওঙ্কারের অক্ষরসমূহ, গুণ, ভুবন, আত্মা, শক্তি, বেদ, সোমরস উৎপাদনের সময়, শিবের একটি রূপ। প্রথম রেখাটি ‘গার্হ্যপত্য’ বা গৃহস্থের যজ্ঞাগ্নি, ওঙ্কারের অ, রজোগুণ, পৃথিবী, বহিরাত্মা, ক্রিয়া, ঋগ্বেদ, সোম-উৎপাদক প্রভাত ও মহেশ্বরের প্রতীক। দ্বিতীয় রেখাটি ‘দক্ষিণাগ্নি’ বা চিতাগ্নি, ওঙ্কারের উ, সত্ত্বগুণ, আকাশ, অন্তরাত্মা, ইচ্ছাশক্তি, যজুর্বেদ, সোম-উৎপাদক দ্বিপ্রহর ও সদাশিবের প্রতীক। তৃতীয় রেখাটি ‘অভাবনীয়’ বা হোমাগ্নি, ওঙ্কারের ম, তমোগুণ, স্বর্গ, পরমাত্মা, জ্ঞান, সামবেদ, সোম-উৎপাদক সন্ধ্যা ও শিবের প্রতীক।
কালাগ্নিরুদ্র ত্রিপুণ্ড্রকের মাহাত্ম্য বর্ণনা করতে গিয়ে বলেন, যিনি চার চতুরাশ্রমে এই চিহ্ন ধারণ করবেন তিনি সকল পাপ থেকে মুক্ত হবেন, সকল দেবতা পূজার ফল ভোগ করবেন, সকল তীর্থস্থানের ফল ভোগ করবেন, অনন্তকাল শ্রীরুদ্রচমকম পাঠের ফল ভোগ করবেন এবং সকল দেবতার সমতুল্য হবেন। তিনি সুখী জীবনযাপনের পর মৃত্যুর পর শিবের সঙ্গে মিলিত হবেন এবং জন্মান্তর থেকে মুক্ত হবেন। শেষে বলা হয়েছে এই উপনিষদ্‌ পাঠের ফলও একই।
শো ভাষা

শো ভাষা হচ্ছে বাংলাদেশ এবং বার্মার কুকি ভাষা থেকে উৎপন্ন উপভাষা গুচ্ছ। এই ভাষার চারটি পৃথক কথ্যরূপ পরিলক্ষিত হয়ঃ আশো (খিয়াং), বুলখাও, চিনবোন এবং শেন্ডু। মায়িন এবং লংপাও এর মধ্য কিছু বৈসাদৃশ্য থাকা সত্ত্বেও চিনবোর ISO কোডের অভ্যন্তরে এই ভাষাদ্বয়কে স্থান দেয়া হয়েছে কারণ মায়িন এবং লংপাও ভাষাভাষী গোষ্ঠী চিনবোন বুঝতে পারে। একইভাবে মিঙ্কিয়াকে অন্তভূক্ত করা হয়েছে কারণ অধিকাংশ মিঙ্কিয়া ভাষী মায়িন ভাষা বুঝতে পারে।
আশো কথ্যরূপে (ক’চো) ২৮ টি ব্যঞ্জণধ্বনি এবং সাতটি স্বরধ্বনি আছে।
অটোডেস্ক

অটোডেস্ক () একটি আমেরিকান বহুজাতিক সফটওয়্যার কোম্পানি যারা স্থাপত্য, প্রকৌশল, নির্মাণ, কারখানাজাত, মিডিয়া এবং চিত্তবিনোদন শিল্পের জন্য সফটওয়্যার তৈরি করে থাকে। কোম্পানিটির সদরদপ্তর আমেরিকার ক্যালিফোর্নিয়ার San Rafael এ অবস্থিত এবং সান ফ্রান্সিস্কোতে তাদের একটি ভবন আছে যেখানে ক্রেতাদের সৃজনশীল কাজ গ্যালারীতে দেখানো হয়।
কোম্পানিটির সারা বিশ্বব্যাপী কার্যালয় রয়েছে, আমেরিকায় উত্তর ক্যালিফোর্নিয়া ও অরেগন এবং নিউজিল্যান্ডে নিউ হ্যাম্প্‌শায়ার ও ম্যাসাচুসেট্‌স।
জন ওয়াকার যিনি অটোক্যাড-এর সহলেখক হিসেবে পরিচিত, ১৯৮২ সালে কোম্পানিটি প্রতিষ্ঠা করেন। কোম্পানিটির প্রধান বিষয়বস্তু হলো কম্পিউটার এইডে্ড ডিজাইন (ক্যাড) সফটওয়্যার। যার মাধ্যমে স্থাপত্যবিদ, প্রকৌশলী এবং স্ট্রাকচারাল ডিজাইনাররা ডিজাইন, ড্রাফট এবং মডেল বিল্ডিং এবং অন্যান্য কাঠামো তৈরি করেন। এছাড়াও অটোক্যাড সফটওয়্যারটি নিউ ইয়র্ক ফ্রিডম টাওয়ার, টেলসা বৈদ্যুতিক গাড়ি থেকে শুরু করে বিভিন্ন ক্ষেত্রে ব্যবহার করা হয়।
অটোডেস্ক অটোক্যাড সফটওয়্যারের জন্য সর্বাধিক পরিচিত, কিন্তু বর্তমানে তারা ডিজাইন, প্রকৌশল এবং বিনোদনের জন্য বিভিন্ন সফটওয়্যার তৈরি করছে যেমনঃ স্কেচবুক, হোমস্টাইলার এবং পিক্সার। অটোডেস্ক এডুকেশন কমিউনিটির মাধ্যমে তারা উপযুক্ত যোগ্যতাসম্পন্ন ছাত্র-ছাত্রীদের জন্য সফটওয়্যারগুলোর শিক্ষাগত সংস্করণ বিনামূল্যে সরবরাহ করে থাকে।
অটোডেস্কের মিডিয়া এবং এন্টারটেইনমেন্ট বিভাগ "মায়া" (Maya) নামক একটি ভিজুয়্যাল ইফেক্ট সৃষ্টি করে যা বিভিন্ন সিনেমা এবং ভিডিও গেমস এ ব্যবহার করা হয়।
 
অটোডেস্ক স্থাপত্য, প্রকৌশল এবং নির্মাণ কাজের জন্যই মূলত অটোক্যাড সফটওয়্যারটি তৈরি করে। এছাড়াও অটোক্যাড সিভিল থ্রিডি, অটোক্যাড ম্যাপ থ্রিডি, অটোক্যাড ম্যাপ গাইড এন্টারপ্রাইজ এবং উদ্ভিদ শিল্পের জন্য অটোক্যাড পি এন্ড আইডি এবং অটোক্যাড প্লান্ট থ্রিডি তৈরি এবং বাজারজাত করে থাকে।
জন ওয়াকার

জন ওয়াকার () যিনি ১৯৫০ সালে ক্যালিফোর্নিয়ায় জন্মগ্রহণ করেন, একজন কম্পিউটার প্রোগ্রামার, লেখক এবং অটোডেস্ক এর সহপ্রতিষ্ঠাতা।
১৯৭৪ বা ১৯৭৫ সালের দিকে তিনি ইউনিভ্যাক এর জন্য অ্যানিম্যাল নামক একটি কম্পিউটার ভাইরাস তৈরি করেন ‍যেটিকে প্রথম কম্পিউটার ভাইরাস হিসেবে আখ্যায়িত করা হয় ।
এছাড়াও তিনি ম্যারিনচিপ নামক একটি হার্ডওয়্যার ইন্টিগ্রেশন ম্যানুফ্যাকচারিং কোম্পানির প্রতিষ্ঠাতা।
১৯৮২ সালে তিনি এবং ১২ জন প্রোগ্রামার মিলে অটোডেস্ক প্রতিষ্ঠান চালু করার জন্য $৫৯,০০০ ডলারের তহবিল গঠন করেন এবং বিভিন্ন সফটওয়্যার তৈরি করার কাজ শুরু করেন। যার মধ্যে অটোক্যাডের কাজ প্রথমে শেষ হয়, অটোক্যাড একটি সফটওয়্যার যার সাহায্য কম্পিউটার এইডে্ড ডিজাইন (ক্যাড) এবং ড্রাফটিং এর কাজ করা যায়। অটোক্যাড সফটওয়্যারটি প্রথমে ইন্টারেক্টক্যাড নামে পরিচিতি পায়। অটোক্যাড প্রোগ্রামটি মাইকেল রিডল নামক একজন প্রোগ্রামার লিখেছিলেন, ওয়াকার এবং রিডল প্রোগ্রামটি পুনরায় লিখেন এবং তারা দু’জনে মিলে এই চুক্তি করেন যে ইন্টারেক্টক্যাড থেকে যা মুনাফা পাওয়া যাবে তা দুইজনে ভাগ করে নিবেন। পরবর্তীকালে ওয়াকার $১০ মিলিয়ন ডলার রিডলকে পরিশোধ করেন এবং সমস্ত স্বত্বাধিকার নিজের নামে করে নেন।
১৯৮৬ এর মধ্যবর্তীকালে কোম্পানিটির ২৫৫ জন কর্মচারী যোগদান করে এবং এরই সাথে কোম্পানির বার্ষিক বিক্রি প্রায় $৪০ মিলিয়ন ডলার হয়ে দাঁড়ায় । সেই বছরই ওয়াকার কোম্পানির চেয়ারম্যান এবং প্রেসিডেন্ট পদ থেকে পদত্যাগ করে প্রোগ্রামার হিসেবে কাজ করা শুরু করেন । ১৯৮৯ সালে ওয়াকারের বই দ্যা অটোডেস্ক ফাইল প্রকাশিত হয় । বইটি তার অটোডেস্কে কাজ করার অভিজ্ঞতা বর্ণনা করে ।
১৯৯১ সালে তিনি সুইজারল্যান্ড চলে যান। ১৯৯৪ সালে যখন তিনি কোম্পানি থেকে পদত্যাগ করেন, তখন কোম্পানিটি বিশ্বের ৬ষ্ঠ বৃহৎ ব্যক্তিগত কম্পিউটার সফটওয়্যার কোম্পানি ছিল অটোক্যাড বিক্রয়ের মাধ্যমে। সেই সময়কালে ওয়াকার প্রায় $৪৫ মিলিয়ন ডলারের মালিক ছিলেন ।
কুরুখ ভাষা

কুরুখ (কুরুক্স এবং ওঁরাও বা উরাও; নামে পরিচিত) দেবনাগরী: कुड़ुख़) হচ্ছে একটি দ্রাবিড় ভাষা, ওঁরাও এবং কিশান জনগোষ্ঠী এই ভাষায় কথা বলে। বাংলাদেশের উত্তরাংশে, ভারতের ওড়িশা, বিহার, ঝাড়খণ্ড, মধ্য প্রদেশ, ছত্রিশগড়, পশ্চিমবঙ্গে, নেপাল এবং ভুটানে এই ভাষাভাষী জনগোষ্ঠী আছে। নেপালের ধানগড় নামে এই ভাষার একটি উপভাষা আছে। ব্রাহুই ভাষা এবং পাহাড়িয়া ভাষার সাথে এই ভাষার মিল লক্ষ্য করা যায়।
কুরুখ ভাষা দ্রাবিড়ীয় ভাষা গোষ্ঠীরর উত্তর অংশ থেকে এসেছে। ভাষাটির সাথে সাউরিয়া পাহারিয়া ভাষা এবং কুমারভাগ পাহাড়িয়া ভাষার মিল আছে। সাউরিয়া পাহারিয়া ভাষা এবং কুমারভাগ পাহাড়িয়া ভাষাকে একত্রে মালতো বলা হয়।
কুরুখ ভাষা দেবনাগরী লিপিতে লেখা হয়। ডাক্তার নারায়ন ওঁরাও, একজন মেডিকেল ডাক্তার, কুরুখ ভাষার জন্য তোলং সিকি লিপি উদ্ভাবন করেছেন। এই লিপিতে অনেক বই এবং পত্রিকা প্রকাশিত হয়েছে। ভারতের কুরুখ সাহিত্য সমিতি কুরুখ সাহিত্যের জন্য তোলং সিকি লিপির প্রসারের চেষ্টা চালাচ্ছে।
১,৮৩৪,০০০ ওঁরাও এবং ২১৯,০০০ কিশান জনগোষ্ঠী এই ভাষায় কথা বলে। ২৩% ওঁরাও এবং ১৭% কিশান জনগোষ্ঠী শিক্ষিত। বিশাল ভাষাভাষী জনগোষ্ঠী থাকা সত্ত্বেও ভাষাটিকে বিপন্নপ্রায় ভাষার তালিকাভূক্ত করা হয়েছে। ঝাড়খণ্ড এবং ছত্রিশগড়ের সরকার যেসব স্কুলে কুরুখ ভাষী ছাত্র সংখ্যাগরিষ্ঠ সেখানে কুরুখ ভাষা শিক্ষার ব্যবস্থা রেখেছে।
কুরুখ ভাষা একাধিক নামে পরিচিত। উরাও, কুরুক্স, কুনরুখ, কুন্না, উরাং, মর্ভা, বিরহোর। ওঁরাও এবং কিশান নামে দুটি উপভাষা আছে। এই দুই উপভাষার আছে ৭৩% ভাগ মিল পাওয়া যায়। ওঁরাও ভাষাটাকে বর্তমানে আদর্শ ধরা হয়।
কুরুখ ভাষায় মুখবিবর ও নাসিক্য স্বরধ্বনি বিদ্যমান।
সারন জেলা

সারন জেলা () হচ্ছে ভারতের বিহার রাজ্যের সাইত্রিশটি জেলার একটি। ছাপরা হচ্ছে এই জেলার সদরদপ্তর এবং জেলাটি ছাপরা জেলা হিসেবেও পরিচিত।
বর্তমানে বিহারের ৩৬টি জেলার এটি হচ্ছে একটি জেলা যেটি পশ্চাৎপদ এলাকাগুলোর অনুদানকৃত ফাণ্ড প্রোগ্রাম বা Backward Regions Grant Fund Programme (BRGF) থেকে অর্থ পাচ্ছে।
সপ্তদশ শতকে সারা বাঙলায় অনেক সোরার কারখানা ছিলো এবং ইংরেজ ডাচ ও পর্তুগিজদের একাধিক সোরার কারখানা ছিলো এই ছাপরা জেলায়।
শেন ডোরিচ

শেন ডোরিচ (জন্ম: ৩০ অক্টোবর, ১৯৯১) বার্বাডোসে জন্মগ্রহণকারী ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের পক্ষে আন্তর্জাতিক ক্রিকেট অঙ্গনে প্রতিনিধিত্ব করছেন। দলে তিনি মূলতঃ মাঝারি সারির ডানহাতি ব্যাটসম্যান হিসেবে অংশগ্রহণ করেন। পাশাপাশি উইকেট-রক্ষণের কাজেও সিদ্ধহস্ত তিনি। ঘরোয়া ক্রিকেটে বার্বাডোসের পক্ষে খেলছেন। এছাড়াও, বার্বাডোস ট্রাইডেন্টস, ওয়েস্ট ইন্ডিজ এ দল, ওয়েস্ট ইন্ডিজ ক্রিকেট বোর্ড সভাপতি একাদশ ও ওয়েস্ট ইন্ডিজ অনূর্ধ্ব-১৯ দলে প্রতিনিধিত্ব করেছেন।
ডিসেম্বর, ২০০৯ সারে জামাইকায় অনুষ্ঠিত টিসিএল গ্রুপ ওয়েস্ট ইন্ডিজ চ্যালেঞ্জ প্রতিযোগিতায় তার ব্যাটিং গড় ৪১ ছিল। আন্তর্জাতিক ক্রিকেটে অভিষেকের পূর্বেই ডোরিচ তার ক্রীড়াপ্রতিভা তুলে ধরেছেন। ২০১০ সালে নিউজিল্যান্ডে অনুষ্ঠিত অনূর্ধ্ব-১৯ ক্রিকেট বিশ্বকাপে চারজন বার্বাডোসের খেলোয়াড়দের একজন হিসেবে অন্তর্ভুক্ত হন। গত দুই বছরে প্রথম-শ্রেণীর ক্রিকেটে তার ব্যাটিং গড় ৫০.১৮। এ সময়ে তিনি তিনটি সেঞ্চুরিসহ সাতটি অর্ধ-শতকের দেখা পান। তন্মধ্যে নিজস্ব সেরা অপরাজিত ১৩১* রয়েছে। কিন্তু সামগ্রীকভাবে তার গড় হচ্ছে ৩৭.৪৬। ২০১৪-১৫ মৌসুমে ঘরোয়া ক্রিকেটের চারদিনের প্রতিযোগিতায় ১০ খেলায় ৬১৫ রান সংগ্রহ করেন। মে, ২০১৫ সালে সফরকারী অস্ট্রেলিয়া দলের বিপক্ষে টেস্ট খেলার জন্য ১৪-সদস্যের দলে তাকেও অন্তর্ভুক্ত করা হয়। অতঃপর ৩ জুন, ২০১৫ তারিখে অস্ট্রেলিয়ার বিপক্ষে তার টেস্ট অভিষেক ঘটে।
আমিনা গারিব ফাকিম

আমিনা গারিব ফাকিম (জন্ম: ) আফ্রিকা মহাদেশের দ্বীপরাষ্ট্র মরিশাসের একজন প্রখ্যাত জীববিজ্ঞানী, রসায়নবিদ, অধ্যাপক এবং বিশ্বব্যাংকের সাবেক পদস্থ কর্মকর্তা। তিনি দেশটির ৬ষ্ঠ প্রেসিডেন্ট হিসাবে মনোনিত হয়েছেন।
আমিনা গারিব ফাকিম বিভিন্ন সময় বেশ কিছু পুরস্কার এবং সম্মননা লাভ করেছেন।
পুরুষ প্রজননতন্ত্র

পুরুষ প্রজনন তন্ত্রের মধ্যে কয়েকটি অংশ বাইরে থেকে দেখা যায় এবং কয়েকটি অংশ দেহের ভিতরে থাকে যা বাইরে থেকে দেখা যায় না। ছেলেদের দেহের নিচের দিকে একটি ঝুলন্ত থলি আছে , যাকে অন্ডকোষের থলি বলে। এ থলির ভিতরে দুটো গোলাকার অন্ডকোষ বা টেস্টিস থাকে। একটি ছেলে যখন বড় হয় অর্থাৎ বয়ঃসন্ধিকালে পৌঁছায় তখন এখান থেকেই শুক্রানু তৈরি হয়। এই শুক্রানু যৌনমিলনের মাধ্যমে মেয়েদের ডিম্বাণুর সাথে মিলে ভ্রুণ সৃষ্টি করে। ছেলেদের শুক্রাণু তৈরির প্রক্রিয়া সারাজীবন চলতে থাকে। অন্ডকোষে শুক্রাণু তৈরি হবার পর শুক্রবাহী নালী দিয়ে বের হয়ে বীর্যের সাথে মিলিত হয়। ছেলেদের দেহে তলপেটের নিচের দিকে দুটি বীর্যথলি আছে যা থেকে একরকম পিচ্ছিল রস তৈরি হয়। এ রসকেই বীর্য বা সিমেন বলে। ছেলেরা বড় হবার পরে কোন কারণে যৌন উত্তেজনা হলে পুরুষাঙ্গ বা শিশ্ন থেকে পাতালা বীর্য বের হয় । আর যৌন উত্তেজনার চরম ও শেষ মুহুর্তে করে অনেক বীর্য বের হয়, একে বীর্যপাত বলে। ছেলেদের প্রজননতন্ত্রের একটি আসল অংশ হল পুরুষলিঙ্গ । প্রস্রাব ও যৌনমিলন উভয়কাজেই শিশ্ন ব্যবহৃত হয়।
সাধারনত রেচন এবং যৌনমিলনে ব্যবহৃত হয়।
তারেক আজিজ

তারেক আজিজ ( , born Mikhail Yuhanna, ', ', baptized Manuel Christo; ২৮ এপ্রিল ১৯৩৬ – ৫ জুন ২০১৫) ছিলেন ইরাকের একজন রাজনীতিবিদ, সাবেক পররাষ্ট্রমন্ত্রী (১৯৮৩-১৯৯১), উপ-প্রধানমন্ত্রী (১৯৭৯-২০০৩) এবং সাবেক রাষ্ট্রপতি সাদ্দাম হোসেনের ঘনিষ্ট সহযোগী ও পরামর্শদাতা। সাদ্দাম হোসেনের সাথে তার ঘনিষ্টতার শুরু হয় ১৯৫০-এর দশকে যখন তারা উভয়েই নিষিদ্ধ ঘোষিত আরব সোশাইলিষ্ট বা'থ পার্টির কর্মী ছিলেন। যদিও তিনি একজন আরব জাতীয়তাবাদী হিসাবে পরিচিত ছিলেন কিন্তু তিনি জাতিগতভাবে ছিলেন ক্যালডিয়ান খ্রিষ্টান এবং ক্যালডিয়ান ক্যাথলিক চার্চেরও সদস্য ছিলেন।
মালতো ভাষা

মালতো বা পাহাড়িয়া পূর্ব ভারতে প্রচলিত উত্তর দ্রাবিড় ভাষা। অঞ্চল ভেদে এই ভাষার লেখ্যরূপ বাংলা লিপি অথবা দেবনাগরী লিপিতে লেখা হয়
মালতো ভাষার দুটি রূপ প্রচলিত আছে। কুমারভাগ পাহাড়িয়া (দেবনাগরি: कुमारभाग पहाड़िया) এবং সাউরিয়া পাহাড়িয়া (দেবনাগরি: सौरिया पहाड़िया)। অনেক সময় এই ভাষা দুটিকে পৃথক ভাষা হিসেবে বিবেচনা করা হয়। দুই ভাষার মধ্যে ৮০% ভাগ মিল খুঁজে পাওয়া যায়। ঝাড়খণ্ড, পশ্চিম বঙ্গে এবং উড়িষ্যার অল্প কিছু অংশে কুমারভাগ সাউরিয়া ব্যবহৃত হয়। বাংলাদেশের কিছু অংশে এবং বিহার ও পশ্চিমবঙ্গে সাউরিয়া পাহাড়িয়া ভাষার ব্যবহার পরিলক্ষিত হয়।
মালতো জাতিগোষ্ঠীর মধ্যে শিক্ষার হার খুবই কম। তাই মালতো ভাষাটি ঐতিহ্যগতভাবে লিখিত ভাষা নয়। ১৮৮৪ সালে আর্নেস্ট ড্রোয়েসে দেবনাগরি লিপি ব্যবহার করে প্রথম এই ভাষায় লেখেন। বাংলাভাষী অঞ্চলে মালতো জনগোষ্ঠী বাংলা লিপিতে তাদের ভাষা লিখে থাকেন।
শেন লি

শেন লি (জন্ম: ৮ আগস্ট, ১৯৭৩) নিউ সাউথ ওয়েলসের ওলনগং এলাকায় জন্মগ্রহণকারী সাবেক অস্ট্রেলীয় ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ অল-রাউন্ডার হিসেবে পরিচিত ছিলেন। ডানহাতি হার্ড হিটিং ব্যাটসম্যান হিসেবে ডানহাতি মিডিয়াম-পেস বোলিংয়েও পারদর্শিতা দেখান তিনি। ঘরোয়া ক্রিকেটে নিউ সাউথ ওয়েলস এবং ইংল্যান্ডের কাউন্টি ক্রিকেটে সমারসেট ও ওরচেস্টারশায়ারের প্রতিনিধিত্ব করেন।
বিখ্যাত ফাস্ট বোলার ব্রেট লি তার সহোদর ভাই। কিশোর অবস্থাতেই তার সহজাত ক্রীড়া প্রতিভার বিচ্ছুরণ ঘটে। অস্ট্রেলিয়ার অনূর্ধ্ব-১৯ দলের সদস্য ছিলেন ১৯৯০ ও ১৯৯৪ সালে এআইএস অস্ট্রেলিয়ান ক্রিকেট একাডেমির বৃত্তি লাভ করেন। তার সমসাময়িক অ্যাডাম গিলক্রিস্ট ক্রিকেটার হিসেবে পরবর্তীকালে আন্তর্জাতিক ক্রিকেটে অংশ নেন। ১৯৯৩ সালে নিউ সাউথ ওয়েলসের পক্ষে অংশগ্রহণ করেন।
কাউন্টি ক্রিকেটেও সফলকাম হন তিনি। ১৯৯৬ মৌসুমে সমারসেটের সদস্য থাকা অবস্থায় সহস্রাধিক রান সংগ্রহ করেন। এছাড়াও কাউন্টি চ্যাম্পিয়নশীপে ওরচেস্টারশায়ারের প্রতিনিধিত্ব করেন।
১৭ ডিসেম্বর, ১৯৯৫ তারিখে ওয়েস্ট ইন্ডিজেরবিপক্ষে তার ওডিআই অভিষেক ঘটে। ১৯৯৬ ও ১৯৯৯ সালের ক্রিকেট বিশ্বকাপে অংশগ্রহণ করলেও ১৯৯৯-২০০০ ত্রি-দেশীয় কার্লটন এন্ড ইউনাইটেড সিরিজে নিজেকে মেলে ধরেন। ঐ সিরিজে ছোট ভাই ব্রেট লিও অংশ নিয়েছিলেন। এমসিজিতে অনুষ্ঠিত খেলায় শ্রীলঙ্কার বিপক্ষে নিজস্ব সেরা বোলিং পরিসংখ্যান গড়েন ৫/৩৩।
মাত্র ২৯ বছর বয়সে ২০০২ সালে হাঁটুর আঘাতের কারণে তাকে ক্রিকেট অঙ্গন থেকে অবসর নিতে হয়।
প্রাচী দেসাই

প্রাচী দেসাই (জন্ম: ১২ সেপ্টেম্বর ১৯৮৮) একজন ভারতীয় বলিউড চলচ্চিত্র ও টেলিভিশন অভিনেত্রী। তিনি জি টিভির সফল ধারাবাহিক নাটক কাসাম সে এর প্রধান নায়িকা চরিত্রে অভিনয়ের মাধ্যমে টেলিভিশন কর্মজীবন শুরু করেন। এছাড়াও তিনি ২০০৮ সালের চলচ্চিত্র রক অন এ অসাধারণ অভিনয়ের মাধ্যমে বলিউডের রাজ্যে প্রবেশ করেন। প্রাচীর অন্যান্য উল্লেখযোগ্য কাজের মধ্যে রয়েছে, "ওয়ানস আপন এ টাইম ইন মুম্বাই" (২০১০), "বল বচ্চন" (২০১২) এবং "আই, মি অর মে" (২০১৩)। তিনি ভারতের গোয়া পর্যটন ও নিউট্রেজিনা পণ্যের মুখপাত্র, ব্র্যান্ড অ্যাম্বাসেডর হিসেবে কাজ করছেন। এর পাশাপাশি তিনি লাক্সলিরার ব্র্যান্ড অ্যাম্বাসেডর হিসেবেও নিযুক্ত আছেন।
ব্যাংকক গার্ল

ব্যাংকক গার্ল (Bangkok Girl; বাংলা: ব্যাংককের মেয়ে) জর্ডান ক্লার্ক পরিচালিত একটি তথ্যচিত্র, যা ৪৩ মিনিট দৈর্ঘ্যের একটি স্বল্প বাজেটের (নির্মাণ ব্যয়: ১০,০০০ ডলার) চলচ্চিত্র। ইংরেজি ভাষায় নির্মিত এই চলচ্চিত্রটির বিষয়বস্তু হচ্ছে ব্যাংককের যৌন পর্যটন।
প্লা নামের ১৯ বছর বয়সী একটি মেয়েকে কেন্দ্র করে এই তথ্যচিত্রটি নির্মিত, যে স্থানীয় একটি বারে কাজ করে এবং ক্লার্ককে ব্যাংকক শহরটি ঘুরিয়ে দেখায়। তথ্যচিত্রটিতে প্লার অতীত জীবনের গল্প এবং কেন সে এই জীবনে এলো তা বর্ণিত হয়েছে। প্লা ১৩ বছর বয়স থেকে 'বার গার্ল' হিসেবে কাজ করছে এবং চলচ্চিত্রটি নির্মাণকালীন সময় পর্যন্ত সে পতিতাবৃত্তিকে এড়িয়ে চলেছে। চলচ্চিত্রটিতে উল্লেখ করা হয়েছে যে ভবিষ্যতে তাকে জোর পূর্বক পতিতাবৃত্তিতে বাধ্য করা হবে।
২০০৫ সালে কানাডার সিবিসি টেলিভিশনে তথ্চিত্রটি প্রদর্শিত হয়। একই বছর সুইডেনের সভারিজেস টেলিভিশনও প্রামান্যচিত্রটি প্রদর্শন করে।
পিটার টেলর

পিটার লরেন্স টেলর (; জন্ম: ২২ আগস্ট, ১৯৫৬) নিউ সাউথ ওয়েলসের উত্তর সিডনিতে জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। পিটার টেলর ১৯৮৭ থেকে ১৯৯২ সাল পর্যন্ত অস্ট্রেলিয়া দলের পক্ষে সর্বমোট ১৩টি টেস্ট এবং ৮৩টি ওডিআই খেলেছেন।
নিউ সাউথ ওয়েলসের হয়ে মুষ্টিমেয় কয়েকটি খেলার পর ১৯৮৬-১৯৮৭ মৌসুমে অস্ট্রেলিয়া দলে তার প্রাথমিক নির্বাচন সবার জন্য চমক ছিল। প্রাথমিকভাবে ধারণা করা হয়েছিল নিউ সাউথ ওয়েলসে তার সতীর্থ মার্ক টেলর নির্বাচিত হয়েছেন। গণমাধ্যমে প্রশ্ন উঠেছিল কে এই পিটার? সিডনিতে সফরকারী ইংল্যান্ডের বিপক্ষে নিজের অভিষেক টেস্টে ৬/৭৮ চমৎকার খেলোয়াড়ী প্রদর্শনের মাধ্যমে তিনি বিচারকসহ ক্রিকেট সংশ্লিষ্ট সকলকে নিজের জাত প্রদর্শন করতে সমর্থ হন। অবশ্য পরবর্তীকালে তিনি তার এই ধারাবাহিকতা বজায় রাখতে পারেননি। ১৯৮৭ থেকে ১৯৯২ সালের মধ্যে তিনি ১২টি ম্যাচ খেলেন।
ইংরেজ গৃহযুদ্ধ

ইংরেজ গৃহযুদ্ধ ১৬৪২ থেকে ১৬৫১ সালের মধ্যে সংগঠিত কয়েকটি ধারাবাহিক যু্দ্ধের নাম। এই যুদ্ধগুলো সংগঠিত হয়েছিল ইংরেজ রাজতন্ত্রবাদী আর সংসদীয় শাসনবাদীদের মধ্যে। ইংল্যান্ডের সরকার ব্যবস্থায় রাজতান্ত্রিকতা অব্যাহত থাকবে না সংসদীয় শাসনব্যবস্থায় রূপ নেবে এই ছিল এই সামরিক বিরোধের মূল কারণ। প্রথম যুদ্ধ (১৬৪২-৪৬)এবং দ্বিতীয় যুদ্ধ (১৬৪৮-৪৯) সংগঠিত হয় রাজা প্রথম চার্লস এবং লং পর্লামেন্ট এর মধ্যে। তৃতীয় যুদ্ধ (১৬৪৯-৫১) সংগঠিত হয় রাজা দ্বিতীয় চার্লস এবং রাম্প পার্লামেন্ট এর মধ্যে। ৩ সেপ্টেম্বর ১৬৫১ সালে ওরচেস্টারের যুদ্ধের মধ্য দিয়ে এই যুদ্ধের অবসান ঘটে। যুদ্ধে রাজতন্ত্রবাদীরা পরাজিত হয়।
এই যুদ্ধের ফলাফল ছিল তিনটি। রাজা প্রথম চার্লস এর মৃত্যুদন্ড। তার পুত্র দ্বিতীয় চার্লস এর নির্বাসন। এবং ব্রিটিশ রাজতন্ত্রের পরিবর্তন। এই যুদ্ধের ফলে সাংবিধানিক ভাবে এই ঘোষণা আসল যে, ব্রিটিশ রাজ পার্লামেন্টের মতামত ছাড়া রাজ্য শাসন করতে পারবেন না।
আব্বাদ ইবনে বিশর

আব্বাদ ইবনে বিশর (Arabic: عباد بن بشر) (খিস্ট্রিয় ৬০৬-৬৩২) ছিলেন ইসলামী নবী মুহাম্মাদ এর একজন সাহাবা। ইবাদত সাধনায় তাঁর একাগ্রতা, জ্ঞান এবং যুদ্ধক্ষেত্রে অসীম সাহসীকতার বেশ পরিচিত ছিলেন।
৬২৫ খিস্ট্রাব্দে (হিজরত এর ৪ বছর পর) মুহাম্মদ খবর পেলেন নজদীরা মদীনা আক্রমণ করার পরিকল্পনা করছে। এরই পরিপ্রেক্ষিতে তিনি আব্বাদ ইবনে বিশরসহ মোট ৪০০ জনের একটি বাহিনীকে সুসজ্জিত করলেন। নজদে পৌঁছলে তারা দেখেন, নজদ গোত্রের মানুষেরা পাহাড়ের দিকে পালিয়ে যাচ্ছে।